 Proza - sf: - Proiectionistul de Vasiliu Victor poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 77918 Proiectionistul' > Vizionari: 1908 > Proiectionistul proza [ stiintifico-Fantastica ] - - - - - - - - - - - - - - - - - - - - - - - - - de Vasiliu Victor [Opposite ] 2004-06-27 | | Nu stia de cat timp isi avea privirea atintita catre reflexia data de geamul aburit si murdar. Ramase cu ochii pironiti pe chipul sau taiat de timp si ingalbenit ca un cer in miezul unei zile aglomerate, caci mai mult de atat nu putea sa vada in noapte, prin apa care siroia de cealalta parte. Se nascuse prea tarziu pentru palaria de fetru moale gasita intr-o zi cu smog la vanzare pe doi bani si parpalacul lung, de fas aproape negru ale carui maneci roase il faceau sa arate ca Sam Spade. Locul lui nu fusese niciodata aici. Se facuse o greseala. El trebuia sa stea acum intr-un Chevrolet Fleetline cu farurile stinse, pandind un suspect sau sub un felinar la iesirea dintr-un cabaret, asteptand mereu, mereu calm si ironic. Dar Humphrey Bogart nu mai traia decat pe rolele proiectate 12 24 pe ecranul din spatele sau incantandu-l doar pe el. "You'll regret it. Maybe not today, maybe not tomorrow, but soon and for the rest of your life." Ofta. i-ar fi prins bine un pistol mediu, model comemorativ Smith & Wesson, de calibru 44, cu butoias de sase gloante, manerul din lemn de alun si o cutie sculptata cu motive florale in care sa-l pastreze si sa-i admire incrustatia din aur pe teava neagra. Daca ar fi fost si cu numele lui ar fi fost perfect. L-ar fi tinut in fata biroului mancat de carii, deasupra ferestrei prin care razele divergente ale proiectorului, jucand ca o flacara, intalneau ecranul alb 10 de metri mai departe, in sala. L-ar fi privit atunci cu un amestec teama si veneratie sperand ca odata, intr-o seara ca asta, sa aiba curajul sa-si intinda mainile zbarcite catre el, sa-l ia din cutia deschisa, sa-si aprinda o pipa pe care s-o savureze imbracat ca-ntr-un film alb-negru si sa-si traga un glont de argint prin gura. Atunci, poate, peste alte perechi din sala ce se vor bucura asa cum o fac toti, doar fiindca la el este mai ieftin ca la un motel, va cade o ploaie de aschii de os si picaturi cleioase pline de tristete si singuratate. Probabil atunci si-ar fi dat seama si ei unde se afla. La capatul unui pamant arid, cu un ultim pas ramas pana jos, jos de tot, acolo unde mai exista doar biti, fragmente de informatie cazute din sateliti, pojghita groasa a infosferei, si unde realitatea e goala de orice continut, fara suportul din aliaje compozite, plastic si siliciu, ca un cadru topit taiat cu foarfeca de pe-o banda. Arsa pe margini, fara inteles si abia lizibila. Sunetul rolei sfarsite il trezi din reverie si proiectionistul, desprinzandu-si mainile ude si reci de pe geam, se indrepta spre aparat ca s-o schimbe dintr-un automatism a carui motivatie-i scapa. Ce rost mai avea? in urma lui ramasera urmele palmelor estompandu-se-ncet in timp ce dincolo, in dreptul sticlei incasabile, privirea sa melancolica staruia inca, atintita in camera, schimbandu-si lent expresia pe sub palaria de fetru si parpalacul ce incepea sa-i dea intr-adevar un aer inconfundabil de detectiv ragusit asteptand sub un felinar. Dar felinarul nu exista si singura doar lumina chioara a lampei arhaice mai arunca prin geam raze de lumina din camera micuta cu peretii scorojiti ce tinea loc de cabaret, pe fata fiintei care imprumutase acum complet toate trasaturile celui ce nu de mult isi privise reflexia. Daca un ochi curios s-ar fi deschis atunci sa priveasca in noapte ar fi deslusit cu greu o umbra inalta, nemiscata, indurand ploaia acida, daca aceasta n-ar fi facut un pas inainte, mai aproape de fereastra si, stergand atent, cu maneca, un colt de geam, n-ar fi privit inauntru, dezvaluind acelasi chip batran, sifonat si ingalbenit ca un pergament intr-un crematoriu, de mai devreme, in timp ce modelul sau se prabusea pe podea, tragand dupa el de pe birou, proiectorul, rolele si tot praful de pe acestea. Doar un colt de buza se ridica, oarecum artificial, atunci cand privirea proiectionistului se fixa murind asupra ochilor de dincolo de coltul geamului surprinzandu-le sclipirea metalica in timp ce-i scanau trupul muribund dupa imperfectiuni ce le-ar fi scapat. | 'pageview'); 